ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهدي الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له. واشهد ان محمدا عبده ورسوله
اما بعد ان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة وكل ضلالة في النار
اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
العالمين انك حميد مجيد فقد ذكرت المرة الماضية آآ جملة من الاسباب التي دعت بعض الناس للكذب على رسول الله صلى الله عليه واله وسلم وذلك ضمن كلامنا عن العدالة اي عن عدالة الرواة
الذين نقلوا الينا كلام النبي صلى الله عليه واله وسلم والعدالة هي الشرط الثاني في صحة الحديث الحديث الصحيح هو ما اتصل سنده بنقل العدل الضابط عن مثله الى منتهاه من غير شذوذ ولا علة
اول شرط هو اتصال الاسناد الشرط الساني هو عدالة الروح ومعنا العدالة الدين الدين والمروءة وقلنا انه يقدح في العدالة الكفر فلا يقبل خبر في الشريعة من كافر لاننا قلنا في المرة الماضية انه يجوز ان يقبل خبر الكافر في امور الدنيا
الاختراعات او كالاكتشافات او ما ينشره الكافرون في المجلات العلمية فيما يخص علوم الدنيا فهذه لا نطعن فيها ولا نطعن في نقلهم لها. لكن بحثنا كله قائم على النقل نقل الدين
فلابد من ثبوت الاسلام لناقل الخبر ثم يشترط الا يكون كذابا لا يتورط في الكذب على رسول الله صلى الله عليه وسلم والكذب من اعظم الذنوب لا سيما اذا كان على الله عز وجل او على رسوله صلى الله عليه واله وسلم
وذكرنا اصناف الوضاعين والحامل لهم على الكذب على النبي عليه الصلاة والسلام. فذكرنا الزنادقة الذين قصدوا شين الشريعة وذكرنا ايضا اهل الاهواء والبدع سواء كانوا ممن يتقربون الى الحكام او ممن كانوا ينصرون
عقائد فاسدة تضاد عقيدة اهل السنة والجماعة. او كانوا آآ يعني آآ من المتفقهة اللي هم الصراع بين المذاهب كما المحنا الى شيء من هذا وبعدين الجنس الثالث كان جنس القصاص
والمذكرين اصحاب الموالد والجماعة اللي هم بيبحثوا عن الاموال ولينفقوا هذه السلعة الكاسدة التي عندهم واليوم ان شاء الله عز وجل نذكر نذكر صنفين اخرين ويعني نختم الكلام عن انواع الوضاعين
وعن الاسباب الحاملة لهم على الكذب على النبي عليه الصلاة والسلام من هؤلاء قوم قالوا نحن نكذب له لا عليه. وقد تكلمت في هذا المعنى قبل ذلك نكذب له لا عليه يقولون نحن لا نجني دنيا من وراء الكذب
انما انا اكذب له بمعنى يزيد في الشريعة ما ليس منها ولذلك وضعوا احاديث كثيرة فيما يتعلق بمشروعية صلوات معينة في اوقات معينة او مشروعية صيام مثلا في ايام معينة زي مثلا آآ احاديث الصيام في رجب
في بعض الناس بيعتقد ان الصيام في رجب له فضيلة ولا يصح في الصيام في رجب اي حديث. حتى الحديث الذي رواه ابو داوود وغيره ان النبي صلى الله عليه وسلم قال للرجل
صم من الحرم واترك فهذا حديث ضعيف اه لكن بخصوص رجب بخصوص شهر رجب لا يصح فيه حديث. نعم صح في شعبان ان النبي صلى الله عليه وسلم كان آآ يعني آآ اكثر كان اكثر صيام
بعد رمضان كان يكون في شعبان. صح الخبر بذلك. لكن كما قلنا في رجب او في المحرم او في غيره من الاشهر لم يصح عن النبي عليه الصلاة والسلام صيام مخصوص
فهؤلاء يقولوا ما هو يعني الضير ان انا اقول له اذا صليت ليلة كزا كزا ركعة بني لك كذا او اذا صمت في اليوم الفلاني الحر الشديد آآ كان لك من الاجر كذا وكذا! ما اقول لك ما هو انا برضو قربته من طاعة
فما هو الضير في ذلك طبعا هؤلاء جهلة لان الضير كل الضير ان يعبد المرء ربه بما لم يشرعه الله عز وجل وبما لم يقله رسول الله صلى الله عليه وسلم
يعني لو ان رجلا مثلا وضاع قال من صام من صلى ليلة السبت زي الحديس اللي انا ساتلوه عليكم. حديس عجيب جدا يعني وقام الرجل يصلي طب هو الرسول عليه الصلاة والسلام
شرع لنا الصلاة هذه الصلاة بهذا بهذا الاجر في يوم السبت وده تغيير للدين. وتبديل له. يبقى كأن هذا الرجل عبد الله بشرع لم يأت به النبي صلى الله عليه وسلم
القصة مش قصة انه يعمل خير الخير اذا لم يكن من طريق الرسول عليه الصلاة والسلام فهو شر محض ولله در ابن مسعود رضي الله عنه في الواقعة الشهيرة التي رواها الدارمي رحمه الله في مقدمة سننه
ان ابا موسى الاشعري رضي الله عنه دخل مسجدا من مساجد الكوفة فوجد قوما آآ بين ايديهم حصى ولهم كبير يقول سبحوا مائة. فياخدوا من الحصى مائة حصى. كل واحد ياخد مائة حصاة يسبح بالحصى. زي السبحة كده
كبروا مئة هللوا مئة. فلما دخل ابو موسى الاشعري رضي الله عنه وجد هذا المنظر انكره ولكنه لم يبادر بالانكار حتى يذهب الى فقيه اهل الكوفة الا وهو عبدالله بن مسعود رضي الله عنه
فلما ذهب اليه وجد تلاميذ عبد الله ابن مسعود رضي الله عنه جلوسا على باب البيت قال اما خرج ابو عبدالرحمن؟ قالوا بعد فجلس معهم حتى خرج عبدالله بن مسعود فقال فاكتنفناه
فقال ابو موسى لعبدالله بن مسعود يا ابا عبدالرحمن لقد رأيت في المسجد انفا شيئا انكرته ولم ار والحمد لله الا خيرا اصل الاصل الموضوع وهو الذكر طب رأى شيئا انكره ولم ير الا خيرا. ممكن بعض الناس يتصور انه كلام متناقض
لانه لو كان خيرا كيف ينكره؟ لا الخير الذي فيه اصل الموضوع اما الذي انكره فهو صفة الموضوع عشان كده اهل البدع لما تيجي تقول له دي بدعة لا انما يحيد يذكر لك الاصل. انا مش معترض على الاصل. انا اعترض على الوصف
مش على الاصل يعني لو جاء مسلا ورمضان داخل يعني بعد اقل من شهر هيدخل رمضان ان شاء الله آآ الناس كالعادة يعني. يجي في التراويح يقول لك قل هو الله احد الله الصمد الى اخر السورة المباركة
يقروا سورة الاخلاص تلات مرات. بين كل ركعتين فلما تيجي تنكر عليه ان النبي صلى الله عليه وسلم ما فعل هذا ولا فعله الائمة من الصحابة والتابعين ولا اوصى به احد الائمة المتبوعين من اصحاب
اصحاب المذاهب المعروفة انما هذه بدعة بدعة حادثة. حدثت تيجي تقول له لأ ازاي تقرأ كل واحد يقول له انت بتنكر علي اقرأ القرآن هو قل هو الله احد دي مش تلت القرآن بتنكر علي اقرأ قل هو الله احد لأ. انا لا انكر عليك ان تقرأ قل هو الله احد. هو ده اصل الموضوع
انا لا اتكلم عن اصل قراءة القرآن. ولكن اتكلم عن قراءة القرآن في هذا الموضع الموضع ده بالزات فانكاري انما هو للصفة. مش لاصل الموضوع. اصل الموضوع انا متفق معك
قل هو الله احد ثلث القرآن صحيح لكن تقرأ قل هو الله احد في هذا الموضع المخصوص في الزمان المخصوص بالطريقة المخصوصة جبتها منين ما هو ده كله هو وصف القصة كلها
انا انكر الوصف وهو يتعلق بالاصل اذا هذه حيدة ابو موسى الاشعري رضي الله عنه لما قال رأيت شيئا انكرته انكر صفة الموضوع. الصفة ايه؟ كومة حصى محطوطة. جماعة قاعدين حوالين الحصى. واحد يقول سبحوا مائة ياخدوا مية حصى
وكبروا ما اخذت حصائد الى اخره ولم ارى والحمد لله الا خيرا اللي هو اصل الذكر جلسوا للذكر وابتدعوا الصفة ادي معنى كلام ابي موسى الاشعري الصحابة دول كانوا فقهاء نسيج وحدهم
قال له ماذا رأيت؟ قال ان عشت فسترى ان عشت ممكن عبد الله بن مسعود يموت قبل ما يصل للمسجد. ان عشت فسترى وهم رايحين كلهم المسجد اهو قال رأيت قوما حلقا حلقا
بين ايديهم حصى وواحد يقول لهم سبحوا مائة كبروا ما ايعدون الايه التكبير والتسبيح والتهليل فقال يا ابا موسى هل انكرت عليهم وقلت لهم عدوا سيئاتكم وانا ضامن انه لن يضيع من حسناتكم شيء
فقال له انتظار امرك او انتظار رأيك دخلوا المسجد في بعض الروايات خارج الدارمي ان عبدالله بن مسعود زهب الى رجع الى البيت وتلثم يعني غطى وشه ويعني ترك عينيه وراح للمسجد علشان يشوف الصفة يعني. احسن يجي داخل يغيروا القصة ولا حاجة
فوقف على هذه الحلق وقال لقد سبقتم اصحاب محمد علما والله عالي يعني عمالين تعملوا حاجة لا فعلها النبي صلى الله عليه وسلم ولا فعلها اصحابه جبتوها منين ازا كانت من الدين انما تلقي الدين من هؤلاء الصحابة الكرام
في اي حاجة تخترعها الصحابي ما يعرفوهاش ينبغي ان تتركها في الحال لقد سبقتم اصحاب محمد علما ها هو محمد صلى الله عليه وسلم انيته لم تكسر ثيابه لم تبلى. لسه العهد قريب يعني
ما فيش ما عداش متين تلتميت ربعميت خمسميت سنة. ولا الف سنة ولا الف وربعمية تمانية وعشرين زينا كده عشان يبقى بعد العهد بالدين وبعد العهد بالنصوص وحملة الوحي والكلام ده
عشان تبتدعوا بهذه السرعة ها هو محمد صلى الله عليه وسلم انيتوه لم تكسر ثيابه لم تبلى حتى فعلتم شيئا ما فعله ولا اصحابه حلو ايه بقى والله يا ابا عبدالرحمن ما نريد الا الخير. هو ده الشاهد من القصة اللي انا عايزها
اللي اللي يضع على النبي صلى الله عليه وسلم حديثا في صلاة معينة او صيام معين. ما هو بيقول لك نكذب له. ما احنا عايزين ايه غير الخير بدل ما الناس عمالة تلعب والكلام دوت ما انا هدخله في صلاة واعمل له ثواب قد كدهو علشان اغريه ما انا لو قلت له من صلى ركعتين دخل الجنة
مش كفاية. لأ لازم اقول له في الجنة هيحصل لك ايه وقصور فوق قصور ومش عارف ايه وحور عين وجنات ومش عارف ايه اعمل له البحر طحينة علشان خاطر يغريه على انه يصلي ركعتين في ليلة
قالوا يا ابا عبدالرحمن والله ما نريد الا الخير فقال قولة رجل معلم كما قال النبي صلى الله عليه وسلم له لعبدالله بن مسعود قال انك غلام معلم قال كم من مريد للخير لا يبلغه
طب هو عايز الخير وما وصلش ليه؟ سلك طريقا غير طريق النبي صلى الله عليه وسلم وكل طريق غير طريق النبي صلى الله عليه وسلم مسدود مش ممكن يصل هذا البني ادم ابدا
خير الهدي هدي محمد صلى الله عليه وسلم قال كم من مريد للخير لا يبلغه ان رسول الله صلى الله عليه وسلم حدثنا عن اقوام يقرأون القرآن لا يجاوز حناجرهم
يخرجون من الدين كما يخرج السهو من الرمية ولعل اكثركم منهم ولعل اكثركم منهم يقول اه راوي الحديث لقد رأيت عامة هؤلاء يطاعنوننا يوم النهروان مع الخوارج زي ما توقع عبدالله ابن مسعود
فكل طريق بخلاف طريق النبي صلى الله عليه وسلم يبقى يرد على الفاعل فعله ويرد على القائل قولا الجماعة الوضعين دول بمناسبة بقى نكذب له لعليه وضعوا الوف الاحاديث تفتح كتب موضوعات
في باب الطهارة ولا باب الصلاة ولا في باب الزكاة ولا في باب الحج يشيب شعرك من كثرة الهول والاحاديث الموضوعة المكذوبة فضلا عن الباطلة. فضلا عن المنكرة. فضلا عن التي وقعت خطأ من اهل الصدق. ممن لم يحكم
ضبط الحديث يعني المسألة واسعة جدا وعلماء الحديث وقفوا حراسا على هذه السنة المباركة وبذلوا من الجهد ليتني استطيع ان اعبر عن هذا بلساني عن الجهد الذي قام به علماء الحديث ولا يزال علماء الحديث في جنبات الارض يقومون به حتى الان
آآ الطائفة دي وضعت احاديث طبعا كثيرة كثيرة جدا. فانا اخترت برضه ايه بعض الاحاديث اللي هم وضعوها ويعني ممكن يبقى آآ للتفكه يعني الانسان ممكن يتعجب جدا آآ من بني ادم يقبل هذا الكلام اذا سمعه
انتم هتسمعوا بعض الاحاديث اللي انا اخترتها لكم النهاردة وانا عارف بحسكم برغم انك مش دارس حديث لكن بحسك تحس ان الحديث ده مش سليم طب ازاي الحديس ده بيطلع يقوله خطيب على منبر
وانا اخترت الاحاديس دي بالزات يعني لان انا باسمعها على المنابر لما اكون بخطب اه لما اكون بصلي جمعة في مسجد ولا حاجة. وبعدين اسمع الخطباء يجيبوا الاحاديس دي. فاقول سبحان الله! اليس عندهم تمييز؟ يعني ما يحسش
مش كده من قلبه مسلا ان الحديس ده مش مش داخل الدماغ دي بتبقى مسألة حس يعني انا هقرا عليكم بعض الاحاديث اهو علشان تشوفوا يعني مسلا الحديس ده ابن الجوزي
آآ ذكره في كتاب الموضوعات عن ابي هريرة قال سمعت رسول الله صلى الله عليه وسلم يقول من صلى يوم السبت اربع ركعات يقرأ في كل ركعة الحمد مرة الفاتحة يعني مرة
وقل يا ايها الكافرون ثلاث مرات وقل هو الله احد ثلاث مرات فاذا فرغ من صلاته قرأ اية الكرسي مرة كتب الله هو ده الاجر بقى. هو خلاص هيصلي اربع ركعات
يقرأ الحمد مرة ويقرأ قل يا ايها الكافرون ثلاث مرات ويقرأ قل هو الله احد ثلاث مرات. شف بقى الاجر اللي جاي ده كتب الله عز وجل له بكل يهودي ويهودية
عبادة سنة صيام نهارها وقيام ليلها وبنى الله له بكل يهودي ويهودية مدينة في الجنة وكانما اعتى اعتق بكل يهودي ويهودية رقبة من ولد اسماعيل وكانما قرأ التوراة والانجيل والزبور والفرقان
واعطاه بكل يهودي ويهودية ثواب الف شهيد ونور الله قلبه وقبره بالف نور الف رحمة ونور والبسه حلة وستر عليه في الدنيا والاخرة. وكان يوم القيامة تحت ظل عرشه مع النبيين
والشهداء يأكلوا ويشربوا معهم. رواه ابن مفجوع ويدخل معهم وزوجه الله بكل حرف حوراء. واعطاه الله بكل اية ثواب الف صديق. واعطاه بكل سورة من القرآن ثواب الف رقبة. من ولد اسماعيل وكتب له بكل يهودي ونصراني حجة وعمرة
يعني عمرك سمعت ده في صلاة الفريضة يعني اللي هي صلاة الفريضة اللي هي افضل صلاة بعد لافضل صلاة. يعني قبل المكتوبة يعني الرسول عليه الصلاة والسلام آآ لم يذكر
عشر معشار هذا في الصلاة المكتوبة. اهي ده بقى ايه؟ من صلى اربع ركعات يوم السبت فازا حددها يوم السبت يعني انت لو صليت يوم الحد ولا يوم الاتنين ولا الكلام ده ما انتاش واخد القصة دي
تمام حديث اخر برضه ذكره ابن الجوزي في كتاب الموضوعات عن ابي هريرة رضي الله عنه قال ودي يعني اسمها ايه؟ اسمها آآ الصلاة يعني الصلاة المعروفة صلاة اضاعة الصلاة. يعني واحد ضيع صلاة طول عمره
وعايز يتوب من اللي فات. بقى له مسلا عشرين سنة ما صلاش ولا الكلام ده. وعايز بقى ايه يجبر ما مضى. يعمل ايه؟ يعمل الصلاة اللي جاية دي. على حسب رأي هذا الكذاب
يقول دخل شاب من اهل الطائف على رسول الله صلى الله عليه وسلم. فقال يا رسول الله اني عصيت ربي واضعت صلاتي فما حيلتي قال حيلتك بعدما تبت وندمت على ما صنعت ان تصلي ليلة الجمعة ثمان ركعات. تقرأ في كل ركعة
فاتحة الكتاب مرة وخمسا وعشرين مرة قل هو الله احد فاذا فرغت من صلاتك فقل بعد التسليم الف مرة صلى الله على محمد النبي الامي فان الله عز وجل يجعل ذلك كفارة لصلواتك ولو تركت الصلاة مائتي سنة ميتين سنة. بس انت بس تقول الايه؟ حاجة
البسيطة دي خالص ونام في الخط. بلط في الخط بقى وما تصليش وغفر الله لك الذنوب كلها. وكتب الله لك بكل ركعة مدينة في الجنة واعطاك بكل اية قرأتها الف حوراء
وتدخل الجنة بغير حساب ومن صلى بعد موتي هذه الصلاة يراني في المنام من ليلته والا فلا تتم من الجمعة القابلة حتى يراني في المنام ومن رآني في المنام فله الجنة
يعني يعني ادي مسلا احاديث انا سمعتها. انا اخترت الاحاديس دي ليه؟ مع يعني وضوح بطلانها علشان بقول ان كيف المتكلم ده لا يميز مثل هذا الباطل والعلماء يقولون من علامة الحديث الموضوع
قلة العمل مع ضخامة الاجر. بالضخامة اياها ديت. لان فيه برضو احاديس صحيحة فيها آآ الجزاء ضخم برضه. بس مش بالصورة اللي احنا سامعينها دي وبالمناسبة في حديس برضو اجده معلقا في المساجد
يقول لك من ترك الصلاة عاقبه الله عز وجل بخمسة عشر عقوبة لا يدخل قبره عطشانا ومش عارف ايه جوعانا والكلام ده الحديس ده مكذوب على النبي صلى الله عليه وسلم ايضا
حديسي الترهيب من تارك الصلاة. حديث خمس عشر عقوبة ده اي واحد يلاقيه في مسجد لازم ينزعه من على حائط ويمزقه. لان هذا حديث مكذوب على النبي صلى الله عليه واله
وسلم فالجماعة بقى اللي هم وضعوا بقى الاحاديث في مسألة العبادات الصلاة والصيام والزكاة والحج والكلام ده. وضعوا مثل هذه الاحاديث ووضعوا احاديث ايضا مقاربة في المعنى. يعني ما فيش فيها
فخامة الاجر اللي احنا ايه اللي احنا سامعينه ده دول بقى كما قلت وضعوا الوف الاحاديث بكل اسف في جماعة اخرون آآ بتوع دنيا بقى الجماعة دول قال لك نحن نكذب له
لا عليه فقاموا وضعوا الاحاديث في العبادات احنا قلنا الجناية اللي ارتكبوها ايه انهم جعلوا الناس يعبدون الله بشرع لم يأذن به الله ولا رسوله صلى الله عليه وسلم الجماعة اللي جايين دول بقى
جماعة فسقة اكلوا الدين بالدنيا صاحب سلعة معينة عايز ينفق السلعة ديت يمشيها يعني يضع حديثا على النبي صلى الله عليه وسلم عشان يمشي السلعة دي ومن الطرائف ما يعني آآ حدثني
به شيخنا الالباني رحمه الله تعالى قال لي اما سمعت باحاديث اليخنة قلت له لأ قال فخذه مني عاليا. يعني ايه مني له؟ يعني ما فيش اسناد نازل عشان اقول حدثني فلان عن فلان عن الشيء. قال لا من مني له على طول
اليخنا ده اللي هو البصل اللي انت بتطيبه في صلصة اللي احنا بنسميه يخني هو ده اليخنة فكان فيه واحد في بلد من البلدان دي صنعته. يعمل الليل بصل ويطيبه في الصلصة والكلام ده وبعدين ايه؟ يبيعه للناس
خلاص الناس بقى ايه يعني ما عادتش بتاكل اليخنة ده. فالمهم الرجل رحل لامام القرية واشتكى له. قال له انا كده هجوع انا وعيالي وهاكل منين والكلام ده اهو فالرجل رق له وصعب عليه يعني قال له آآ خلاص انا هاحل لك مشكلتك
فلما كان في يوم الجمعة طلع بقى ايه الامام الخطيب ده على المنبر وقعد بقى يزكر وبتاع ويسخن الناس ومش عارف ايه وبتاع. وفي النص كده طبعا بس قال للراجل ايه هات بقى طشت يا اخي انا قد كده يعني
اي معون كبير على قد ما تقدر واقعد على باب الجامع وما لكش دعوة والباقي علي الراجل فعلا جاب الحلل والبتاع مليانة الطبيخ بتاعه ده. ده طلع على المنبر بقى وقعد يتكلم يتكلم يتكلم وفي النص كده قام قال ايه؟ قال والله
روينا روينا يعني له اسناد يعني بس مش عايز يقوله عشان اسناد طويل شوية. فعايز يختصر بقى ايه بدل ما حدثني فلان عن فلان عن فلان يروين عن رسول الله صلى الله عليه وسلم يعني بالاسناد المحذوف يعني اللي انا مش عايز اقوله عشان ما اطولش عليكم
آآ ان النبي صلى الله عليه وسلم قال من اكل اليخنا دخل الجنة العالم بقى مستعجلة. انزل يا عم صل الركعتين خلينا ناكل. الراجل ده ده هي الجنة ما فيش والواحد ياكل بصلتين يدخل الجنة
مستعجلين بقى الناس طلعوا من الايه؟ من المسجد لحسوا الطشت. من كتر بقى ما كل ده يقول له اديني وزحام بقى واللي راح البيت يجيب معونة عشان ياخد والكلام ده
خلاص كده الراجل باع الايه؟ باع اليخنة بهذا الحديث المكذوب. افي طائفة من بني ادم لا عندها ضمير ولا عندها دين ولا الكلام ده يأكل يقولون الدين بالدنيا هؤلاء لهم عجائب
في وضع الاحاديث طبعا حديث رقيقة جدا جدا طبعا تناسبهم تناسب عقلياتهم وتناسب مقاصدهم اه من هؤلاء آآ حديث اخرجه الامام العقيلي رحمه الله آآ من طريق يعني آآ عن ابي هريرة رضي الله عنه
ان النبي صلى الله عليه وسلم قال المعدة حوض البدن والعروق اليها واردة شوف حتى حتى العروق اليها واردة يعني اي واحد عنده حس حديثي على طول يقوم يعرف ان ده مش كلام النبي عليه الصلاة والسلام
فاذا صحت المعدة صدرت العروق بالصحة واذا سقمت المعدة صدرت العروض العروق بالسقم. الدارة قطن بقى لما يعني اه اه روى هذا الحديث اظن في كتاب الافراد او كده قال تفرد به ابراهيم ابن جريج
ولم يسنده غيره وكان طبيبا. اهو ما هو المعدة اهو كطبيب اهو. راجل طبيب والمعدة بيت الداء والكلام ده اهو. فجعل له اسنادا سمع الكلام الكلام ده اصلا من كلام عبدالملك ابن ابجر
اه عجبوا عجب الطبيب ده الحديس قال لك ايه الاشكال يعني ان انا احط سند له وامشي المسائل خلاص اي واحد بقى هيروح له يبقى معلق الحديس زي ما احنا بنشوف في يعني بكل اسف في بعض مسلا محلات العصير
تلاقي ايه وسقاهم ربهم شرابا طهورا. هو العصير ده هو الشراب الطهور هو انت حطيت الاية دي ليه واغرب من كده تلاقي مسلا في محل حلاقة وجوه يومئذ ناعمة. الله! ايه اللي نعمها يا ابني! ده حلق اللحية حرام. ناعمة ايه اللي انت بتقول عليها دي! يعني ينفع يحط الاية في المش
حاجة عجيبة حاجة عجيبة الشكل يعني او واحد مسلا بقال والتين والزيتون وطور سنين. اه عنده زتون والفاكهة يحط التين عنده. وهكذا يلعبون بدين الله تبارك وتعالى فهو ده رجل طبيب لقى كلام جميل وبتاع قام مركب له اسناد واسناد ايه؟ يعني لما تشوف الاسناد يعني شف شف هذا الرجل كيف يرويه
يرويه عن زيد بن ابي انيسة عن الزهر عن ابي سلمة عن ابي هريرة يعني زيد ابن ابي انيسة ثقة كبير الزهري امام في السما. اما ابو سلمة فهو ابو سلمة ابن عبدالرحمن ابن عوف. اما ابو هريرة فرضي الله عن ابي هريرة
شف يبقى شف السند من اول زيد لحد ابي هريرة سند صحيح هو اللي ركب له سند اخترع القصة من عنده عشان كده احنا بنقول للي بيخرج الاحاديس والكلام ده
اوعى تيجي من نص السند وتختصر سند. يعني لو واحد جه مسلا قال لي انا ما وقفتش على سنة هزا الحديس وجاء قال لي روى زيد ابن ابي انيسة عن الزهري عن ابي سلمة عن ابي هريرة حديثا. وما قاليش الحديث ايه رأيك يا عم الشيخ في الاسناد ده؟ اقول له هذا اسناد صحيح
اول ما يقول لي بقى المعدة حوض المش عارف ايه وبيت الايه والكلام ده. انا اقول له هذا حديث مكذوب مين اللي كذبه ازا كان زيد ثقة والاسناد احنا قلنا الحكم على الاسناد. اين العلة؟ اقول لك العلة في من دون زيد
حتى لو جبت لي مندونة زايد كان ثقة اقول لك في من دون هذا. لازم هذا الاسناد لابد ان يشتمل على علة مستحيل يكون صحيح كله على بعضه. لازم فيه مطب. المطب ده هتعرفوه. ممكن يكون رجل مجهول. ما انتش عارف هو مين. تعصب جناية الكذب
المجهول. تقول في الغالب هو اللي اخترع القصة دي فشوف ده ركب له ايه؟ ركب له سنان عشان يمشي المساج برضو فيه واحد اسمه فضالة ابن حصين الضبي ده بقى روى حديثا
عن محمد بن عمرو عن ابي سلمة عن ابي هريرة ما عرض على النبي صلى الله عليه وسلم طيب فرده خلاص آآ ابن عادي لما روى هذا الحديث في كتابه الكامل في ضعفاء الرجال
قال ايه قال انفرد به فضالة اللي هو ابن حصين ده وكان عطارا بيبيع الايه؟ بيبيع العطر فاتهم بهذا الحديث لينفق العطر ينفق يعني يبيع عشان العطر بتاعه ايه؟ ينتشر والكلام ده
فهو اللي اخترع الايه؟ اللي اخترع القصة دي طيب واحد يقول يا اخي طب ما في احاديث عن النبي عليه الصلاة والسلام. حتى حديث ابي هريرة نفسه الرسول عليه الصلاة والسلام قال من عرض عليه طيب فلا فلا يرده. ليه؟ لانه خفيف المحمل طيب الرائحة
والحديس ده رواه مسلم في صحيحه. ورواه ابو داوود والنسائي واحمد كفاية رواه مسلم في صحيحه عشان يبقى الحديس صحيح. فازا كان الحديس صحيح انت ليه بتقول بقى انه مكذوب
انا اقول لك آآ ان الطريق الاسناد اللي في صحيح مسلم بخلاف الاسناد اللي اخترعوا فضائل ابن الحصين هو فضالة قال ايه؟ رواه عن محمد بن عمرو عن ابي سلمة خلي بالك من الاسناد. عن ابي سلمة عن ابي هريرة
اما مسلم رحمه الله روى هذا الحديث عن سعيد بن ابي ايوب عن عبيد الله بن ابي جعفر عن الاعرج عن ابي هريرة يبقى الحديس في صحيح مسلم التابعي الاعرج. اما الاسناد اللي اخترعه فظل ابن حصين ده عن ابي سلمة. واحد يقول
ما هو برضو كله عن ابي هريرة رضي الله عنه اقول لك يضر ان محمد بن عمرو لم يسمع بهذا الحديث وان ابا سلمة لم يسمع بهذا الحديث. ازاي تنسب حديث لم يسمعه ولا محمد بن عمرو
ولا ابو سلمة اليهما هو النهاردة مسلا لو كتاب زي كتاب فتح الباري ممكن اه اقول يا اخي ما انا وابن حجر اخوات. خلاص شل اسم ابن حجر واكتب اسم ابو اسحاق الحويني. ينفع الكلام ده؟ يبقى انت مؤلف كتاب
او عامل رسالة وعشان احنا كلنا اخوات والكلام دهوت وما يضرش ثقة مكان ثقة ولا بتاع تشيل اسمه وتحط اسم تاني عشان كده مخرج الحديث مهم عند اهل العلم يعني عندنا حديس مسلا رواه البخاري في صحيحه
من حديث عثمان رضي الله عنه ان النبي صلى الله عليه وسلم قال خيركم من تعلم القرآن وعلمه هذا الحديث لم يصح الا عن عثمان رضي الله عنه ازا سمعت اي بني ادم
سمى صحابيا اخر لهذا الحديث كله كذب وده حصل لي زمان من حوالي عشرين سنة كده او اكتر من عشرين سنة في مسجد العزيز بالله لما كنت بشرح صحيح البخاري
وبعدين تطرقت لهذا البحث فقلت ايه قلت آآ ذكر الذهبي في كتاب ميزان الاعتدال في نقد الرجال حديثا عن علي ابن ابي طالب رضي الله عنه ان النبي صلى الله عليه وسلم قال خيركم من تعلم القرآن وعلمه
وهذا حديث باطل. ده كلام الذهبي مش كلامي انا قلت ان الزهبي قال هذا حديث باطل ايه اللي باطل؟ الحديس خيركم من تعلم القرآن وعلمه؟ لأ ده في صحيح البخاري ككلام
لكنه باطل عن علي ها خلي بالك من الكلام باطل عن علي انا بينت كده فقام طالع لي واحد كان شيعي الزاهر ولا كذا. قال لي يعني علي بيروي الاباطيل وقام نفض ايديه كده وطالع من المسجد. طبعا لا علي
سيروا الاباطيل وحاشاه. لكن الاسناد الى علي فيه واحد تالف احد الهلكة في هذا الاسناد هو المسئول عن تغيير اسم الصحابة فالقصة مش قصة بقى تقول لي وايه طالما عن ابي هريرة خلاص لا انا الان باقول
ان هذا الرجل المتروك فضالة بن حصين لما يقول عن محمد بن عمرو فكذب على محمد بن عمرو عن ابي سلمة كذب على ابي سلمة صح الحديث عن ابي هريرة رضي الله عنه صح بهذا المعنى يعني زي ما ذكرت لكم بس من طريق اخر عن ابي هريرة اللي هو طريق الاعرج عن ابي هريرة رضي الله
ده باب دقيق. علماء الحديث لا يغفلون شيئا من هذا ولذلك لاحقوا الكذابين والمتروكين وحتى فاحش الخطأ لاحقوهم في المسألة دي. عشان كده يقول لك ايه صح من حديث فلان
ولم يصح من حديث فلان زي اشهر الحديث اللي انتم كلكم حافظينه. انما الاعمال بالنيات وانما لكل امرئ ما نوى الحديث لا يصح هذا الحديث الا عن عمر بن الخطاب رضي الله عنه
اي واحد تسمعه يقول عن ابي سعيد عن ابي هريرة عن اي صحابي اخر ان النبي صلى الله عليه وسلم قال انما الاعمال بالنيات قل له انت مخطئ ليه؟ لانه لم يصح الا عن عمر بن الخطاب رضي الله عنه
آآ ندخل بقى في الاكل فضل البطيخ انا يعني عايز افرفشكم النهارده ان برده الكلام في الحديس بيبقى ساعات تقيل كده فانا اقول لكم حاجات عجيبة كده شوف الحديس ده
برضو رواه يعني ابن الجوزي في كتاب الموضوعات عن كعب ابن مالك قال كنا مع ابن عباس بالطائف فبينما نحن نمشي يوما في بعض المباطخ اذ قام صاحب المبطخة فاجتنى من مبطخته بطيختين
ووضعهما بين ايدينا فجعلت اكل واطرح قشرها. زي ما احنا متعودين تاكل الاحمر وترمي الاخضر فقال ابن عباس لا تفعل يعني كلها بقشرها فان قشرها من حلل الجنة ولو يعلم الناس ما فيها
لتمنوا ان تكون ثمارهم واقواتهم كلها بطيخة اما انها اول طعام اكله ادم في الجنة فرن ابليس رنة تحت تخوم الارض السابعة. رنة يعني صوت. صرخ. الصرخة بتاعته وصلت للارض السبعة. اللي ان ادم اكل
بطيخ ليه لما علم ان ادم اكلها وقال اخاف الا يبقى معي احد من ذريته في النار الا واخرج منها. مع ان البطيخ يا اخي لونه احمر. لون النار يعني
فان الله يبارك عليها وعلى من اكل منها وكيف يكون في النار من بارك عليه الجبار ده كلام ابليس يعني او كلام ابن عباس وسمعت اللي هو ابن عباس يعني رسول الله صلى الله عليه وسلم يقول ماؤها رحمة وحلاوتها مثل حلاوة الجنة
ابن الجوزي بيقول هذا حديث لا يشك انه موضوع وما ابرد الذي وضع هذا برضو ابن الجوزي ذكر حديثا عن علي ابن ابي طالب بيقول ايه بيقول تفكهوا بالبطيخ. فان ماءه رحمة
وآآ حلاوته مثل حلاوة الجنة. من اكل لقمة من البطيخ كتب الله تعالى له سبعين الف الف حسنة ومحى عنه سبعين الف سيئة. ورفع له سبعين الف درجة. لانه خرج من الجنة. اللي خرج من الجنة اللي هو منه بطيخ يعني
طبعا ده واحد اسمه هنادي ابن ابراهيم النسفي هو اللي وضع الايه الكلام البارد ده برضو ابن الجوزي وابو عبدالرحمن السلمي رواه في كتاب الاطعمة والعقيلي في الضعفاء عن ابن عمر ان النبي صلى الله عليه وسلم قال
آآ ربيع امتي في العنب والبطيخ ده واحد اسمه محمد بن الضوء وليس على وجهه ضوء ده مضلم هو اللي كذب الحديد ده كان كذابا مجاهرا وكان فاسقا يشرب الخمر. حمد ابن الضوء ده
بيقول ربيع امتي العنب والبطيخ يبقى الامة دي ما لهاش ربيع يبقى ربيعها في العنب ولا في المشمش. ما لهاش ربيع يعني. اهو ده واحد بقى كذاب عامل المسألة دي. واحد تاني برضو كذاب
اه وضع حديثا عن ابن عباس رضي الله عنهما قال كنا في وليمة رجل من الانصار فاوتي بطعام فيه باذنجان فقال رجل من قوم يا رسول الله ان الباذنجان يهيج المرارة. تاكل بازنجان مرارتك ايه؟ تهيج
قال فاكل رسول الله صلى الله عليه وسلم بازنجانة في لقمة ازاي يعني يعني حتى ما تتقطعش عشان خاطر الواحد ياكلها. لأ بازنجان قد كدهو في لقمة واحد وقال الباذنجان شفاء من كل داء
ولا داء له. شف ابن الجوزي بيعلق على الحديس زي بيقول ايه. بيقول هذا حديث موضوع على رسول الله صلى الله عليه وسلم فلا سقى الله الغيث قدر من لانه قصد شين الشريعة
بنسبة رسول الله صلى الله عليه وسلم الى غير مقتضى الحكمة والطب ثم نسبه الى ترك الادب في اكل باذنجان باذنجانة في لقمة والباذنجان من اردأ المأكولات خلطه رديء يستحيل مرة اسود ويفسد لونه ويتلف الوجه ويورث البهق والسدد والبواسير
وداء السرطان. المتهم بالحديس ده مين؟ احمد ابن محمد ابن حرب اللخم ابن عدي قال كان يتعمد الكذب عمدا واحد عنده زريبة بقر. تاجر مواشي عايز يبيع البقر بتاعته. اما قال لي في الحديس الاتي. حديس انس
ان النبي صلى الله عليه وسلم قال اكرموا البقرة فانها سيدة البهائم ما رفعت طرفها الى السماء حياء من الله منذ عبد العجل. يا سلام على الورع. والتقى. شف البقرة
عندها حياء لدرجة ما فيش بقرة عارفة ترفع طرفها للسما حياء من الله منذ عبد بني اسرائيل العجل. اشوف ابن الجوزي بيقول هذا موضوع المتهم بواحد اسمه عبد الله بن وهب النسوي
كان دجالا يضع الحديث لا يحل ذكره الا عن سبيل القدح. فيه ده كلام ابن عدي. آآ ده كلام ابن حبان رحمه الله تعالى واحد بقى صاحب طابونة عيش صابونة خبز
عايز يبيع الخبز والكلام ده يألف الحديس الاتي عن ابي موسى الاشعري رضي الله عنه ان النبي صلى الله عليه وسلم قال اللهم متعنا بالاسلام والخبز فلولا الخبز ما صمنا ولا صلينا ولا حججنا ولا غزونا
لولا الخبز ابن الجوزي بيقول هذا حديث موضوع كافأ الله من وضعه اي على قدر جرمه فانه لم يقصد الا شين الاسلام بما نسب الى رسول الله صلى الله عليه واله وسلم
اللي وضع الكلام ده واحد اسمه عبدالله بن محمد بن ابي اسامة قال ابن حبان كان يضع الحديث وضعا سنضع الحديث على النبي صلى الله عليه وسلم وضعا وبرضو اخيرا بقى عشان خاطر العملية برضو ما نكملها الجماعة برضه بتوع البقوليات والكلام ده. برضو عشان يعني آآ نعرفهم برضه ان الجماعة الوضاعين برضو
واسوهم العدس شوف بقى وضع حديث على علي ابن ابي طالب عن النبي صلى الله عليه وسلم انه قال عليكم بالعدس فانه مبارك وانه يرقق القلب ويكثر الدمع وانه قد بارك فيه سبعون نبيا
وحديث عبدالرحمن بن دلهم وده طبعا لم يدرك النبي عليه الصلاة والسلام مرسل يعني. وكمان الاسناد بتاعه فيه يعني واحد اسمه عيسى ابن شعيب متروك ان النبي صلى الله عليه وسلم قال قدس العدس على لسان سبعين نبيا
منهم عيسى ابن مريم ابن الجوزي بيقول ايه بيقول كافأ الله من وضعهما. يعني ايه الحديسين دول فانه قصد شين الشريعة والتلاعب فان العدس من اردأ المأكولات. فاذا سمع من ليس من اهل شرعنا هذا نسب نبينا
صلى الله عليه وسلم الى غير الحكمة. شف يعني كتاب الموضوعات لابن الجوزي ده مطبوع في تلات مجلدات كبار تلت مجلدات كبار وابن الجوزي طبعا ما استوعب الاحاديث الموضوعة والمنكرة والضعيفة ما تملأ
مئة صفر من الاسفار لو احنا عايزين نلم كل ما نسب الى النبي صلى الله عليه وسلم في جميع الكتب ولا يصح عنه سواء كان مكذوبا او كان باطلا او كان منكرا او كان شاذا او كان مثلا يعني آآ مش لازم يكون الواحد كداب
مش لازم يكون واحد الفه. لأ ممكن يبقى واحد سيء الحفظ مغفل. يدخل عليه حديث او يسمع حديثا فيظن انه حديث. ويكون كلام بعض الناس مسلا زي ما حصل مع
آآ احد المغفلين آآ كان اسمه ثابت دخل مرة المسجد وكان رجلا عابدا زاهدا لكن لم يكن ضابطا ما كانش بيحفز كويس آآ فلما دخل المسجد مرة فوجد مجلسا لاحد رواة الحديث اسمه شريك ابن عبدالله النخعي
فشريك بيقول ايه؟ هو ثابت وصل الى باب المسجد العتبة وهو على عتبة سمع شريكا يحدث الشريك قال ايه بقى قال حدثنا الاعمش عن ابي سفيان ابو سفيان ده اسمه طلحة
ابن نافع عن ابي سفيان عن جابر رضي الله عنه ان النبي صلى الله عليه وسلم قال وبيلتفت شريك كده فوجد شريك بها فلجأ فلقى مين؟ لقى ثابت فبيهزر معه وشريك كان صاحب دعابة يعني
فبيهزر معه فعايز يقول له انت وشك منور وانت راجل طول الليل بتصلي علشان كده صلاة الليل باينة على وشك والكلام ده فقال له ايه قال له مازحا من صلى بالليل
حسن وجهه بالنهار عايز يقول لي انت طول الليل بتصلي عشان كده وشك منور خلي بالك ان ايه شريك الاسناد وما قلش الكلام ما قلش كلام ان الرسول عليه الصلاة والسلام
بس لما التفت فوجد ثابتا فقال له الكلمتين دول قال له من صلى بالليل حسن وجهه بالنهار فقام ثابت تصور ان هو ده الحديث. ما هو شريك واقف عند ايه؟ عند عن جابر ان رسول الله صلى الله عليه وسلم قال
وقام ملتفت قايل الكلمتين دول لهم فظن ثابت ها ان ده الحديس ده هو الحديس ان ان النبي صلى الله عليه وسلم قال من صلى بالليل وجوب النهار قام طالع من الجامع
وقعد يقول حدثنا شريك ما حسام ابويا بيقول قال حدثنا الاعمش عن ابي سفيان طلحة بن نافع عن جابر ان النبي صلى الله عليه وسلم قال من صلى بالليل حسن وجهه بالنهار
طب هل ثابت ده كذب هذا الحديث الفه من دماغه قصد اني اتعمد الكذب على النبي صلى الله عليه وسلم لا مغفل حفزه ضعيف فمش عارف يضبط ولا عارف يميز فقام مدخل كلام الناس خلاه حديث. جعله حديثا
فمش لازم الحديث المكذوب يكون واحد مؤلفه. لأ ممكن يكون ادخل عليه اما كداب دخلوا عليه واما سيء الحفظ تصور ان دا حديس هو مش حديس النبي عليه الصلاة والسلام. فنسبه الى النبي صلى الله عليه وسلم وهو كلام الناس. عشان كده العراقي في آآ
الفية الحديث اشار بقى للنوع ده فقال ايه قال وبعض الواضع وبعض الواضعين قد وضع انا دي انا كسرت الوزن والواضعون بعضهم قد وضعا من عندي نفسه وبعض صان والواضعون بعضهم قد صنع
من عند نفسه الف يعني وبعض وضع كلام بعض الحكماء في المسند يعني بعض الحكماء خلى كلام الحكماء دول او خلاه في المسند يعني اسنده الى النبي صلى الله عليه وسلم
ها كلام بعض الحكماء في المسندين ومنه نوع وضعه لم يقصى بي مثل حديث ثابت من كثرت صلاته الحديثة ولا صارت يعني بيقول ايه؟ بيقول ان الوضاعين واحد بيألف من نفسه والواضعون بعضهم قد صنع
من عند نفسه الف من دماغه كده زي الجماعة بتوع البطيخ والكلام ده. الف الحديث من راسه كده وبعض وضع كلام بعض الحكماء في المسندين كلام الحكماء من غفلته نسبه الى النبي صلى الله عليه وسلم
ومنه نوع من الاحاديث الموضوعة المكذوبة وضعه لم يقصى بي يعني اللي وضعه ما قصدش يكدب على النبي صلى الله عليه وسلم وادى مثال بالحديث اللي احنا بنقوله ده مثل حديث ثابت
من كثرت صلاته الكلام اللي احنا لسه بنقوله من كثرت صلاته الحديث ها مسل حديس سابت من كثرت صلاته الحديث. يعني عايز يقول لك ايه زي ما انت بتقول نقط نقط الخ الخ كده. الحديث زي ما انت بتكتب من آآ مسلا من عاد لي وليا فقد اتيته بالحرب
نقطات الحديس فكلمة الحديث اللي وردة دي معناها كمل الحديث يعني وهلة سرت وهلة يعني غفلة سرت وانتشرت في الناس على اساس انها حديث للنبي صلى الله عليه وسلم ومع ذلك وليس بايه؟ ليس
بحديث آآ الكلام عن الاحاديث المكذوبة وعن الاحاديث الموضوعة. كلام كثير. وانا يعني اكتفي يعني هذا القدر عشان ندخل بقى على على الشرط او على الايه القادح التالت في قوادح العدالة زي التهمة بالكذب او او ما اشبه ذلك
آآ هندخل عايزين ندخل بقى لان انا عارف ان ناس اكيد يعني آآ زهقت بقى لها يعني اه كم مرة كده ما دخلناش في الحديث في صحيح البخاري فعشان كده يعني ايه هنقرأ الحديث اللي هو في كتاب الرقاق ونلقي عليه
نظرة ان شاء الله تبارك وتعالى اه قال الامام البخاري رحمه الله باب مثل الدنيا في الاخرة وقوله تعالى انما الحياة الدنيا لعب ولهو وزينة وتفاخر بينكم وتكاثر في الاموال والاولاد كمثل غيث اعجب الكفار نباته
ثم يهيج فتراه مصفرا ثم يكون حطاما وفي الاخرة عذاب شديد ومغفرة من الله ورضوان وما الحياة الدنيا الا متاع الغرور حدثنا عبد الله بن مسلمة قال حدثنا عبدالعزيز بن ابي حازم
عن ابيه عن سهل اللي هو ابن سهل الساعدي رضي الله عنه قال سمعت النبي صلى الله عليه واله وسلم يقول موضع صوت في الجنة خير من الدنيا وما فيها
ولا غدوة في سبيل الله او روحة خير من الدنيا وما فيها هذا الحديث اه هو اول حديث او هو الحديث الذي وضعه الامام البخاري في الباب الثاني من كتاب الرقاق
واحنا زي ما قلنا زمان ان لابد ان يكون هناك آآ مناسبة ما بين ترجمة البخاري وما بين الحديث والبخاري رحمه الله يجعل دائما مناسبات ما بين الابواب. مش ما بين الباب الترجمة والحديس بس. لأ الباب ده واللي قبله. والباب ده واللي بعده. زي ما احنا هنبين ان شاء الله تعالى
انتم طبعا اكيد حافظين التبويب الاول للبخاري الحديس اللي احنا فضلنا فيه اكتر من سبع تمن حلقات حديث ابن عباس رضي الله عنهما ان النبي صلى الله عليه وسلم قال نعمتان مغبون فيهما كثير من الناس الصحة والفراغ
وحديث انس ابن مالك وحديس سهل بن سعد الساعدي ان النبي صلى الله عليه وسلم قال اللهم لا عيش الا عيش الاخرة اصلح او فاكرم روايتان الانصار الانصاري والمهاجرة البخاري بوة بقى ليه
على على على الحديد ده والا عيش الا عيش الاخرة ده انا عايز المقطع ده. طبعا التبويه بتاع البخاري كان كان ايه؟ كان مقطعين كان مقطعان المقطع الاول لما قال باب
آآ ما جاء في الصحة والفراغ والا عيش الا عيش الاخرة فالحديث حديث انس حديث سالم بن سعد السعيدي اللي هو اللهم لا عيش الا عيش الاخرة كان له مناسبة
كان الصحابة يحفرون الخندق وآآ ظلوا اياما لا يذوقون ذواقا ما فيش اكل وفي جهد وحياتهم كلها غزو. يطلع من غزوة يدخل في غزوة. يطلع من غزوة يدخل في غزوة
حتى ان بعض الصحابة ترك المعايش ترك التجارة ترك الزراعة وقعد للنبي عليه الصلاة والسلام زي الزبير بن العوام جلس للنبي صلى الله عليه وسلم قصر حياته على النبي عليه الصلاة والسلام
اه حتى في غزوة مسلا تبوك في غزوة تبوك النبي عليه الصلاة والسلام غزى هذه الغزوة في حر شديد واستقبل سفرا بعيدا ومفازا وفي وقت السفر وقت في وقت الغزو
كانت الثمار قد طابت يعني اللي عنده بستان فاكهة خلاص يا دوبك هينزل يجمع الفاكهة عشان يبيع لأ الغزوة جت في وقت الحصاد ويجب عليهم ان ينفروا فتركوا حقولهم وتركوا ثمارهم
على ما يروح الغزوة ويرجع هتكون الثمار دي فسد ومع ذلك لا يجوز لهم قط ان يتخلفوا اللي تخلف كعب ابن مالك وجماعة اخرون بس كعب هو اللي حكى الحكاية
يروح الغيط بتاعه يمسك الثمرة يلاقي ايه فاضل لها يوم. يقول خلاص هم مشيوا انا عندي راحلة قوية استنى اليوم ده احصد اللي وراه ما حصله علشان الزرعة ما تروحش
عشان يبيع لانه مستني الزرعة دي علشان يملى جيبه فلوس هيصرف بقية السنة ولا بقية الشهور من الزرعة دي فيروح يحسس كده على الزرعة يقول ايه اه فاضل لها كمان يوم
تاني يوم يروح كمان يوم لحد ما عدى تلات تيام او اربعة حب بقى ان هو يركب بقى ويحصل الصحابة حصل النبي صلى الله عليه وسلم مع الصحابة. الشيطان قعده. قال له هتروح فين؟ ده انت بقى لك تلات اربع تيام ده هم وصلوا خلاص
اقعد وكان الشيطان للسان خذولا فده كان حال الصحابة. يطلع من غزوة على غزوة فلم يستمتعوا بالدنيا ما لحقش يقعد عشان يستمتع بحاجة وفي غزوة الخندق عمالين يحفروا ويشيلوا التراب على اكتافهم. وفي حديث انس الذي ذكرته قبل ذلك ان انس رأى جلدة بطن
النبي صلى الله عليه وسلم كلها متعفرة تراب. كان بطنه عليه الصلاة والسلام فيها شعر. والتراب علق بشعر النبي. شعر بطنه عليه الصلاة والسلام وكتفه متعفر وبيشيل زي المسلمين بالضبط. شيل التراب زيهم بالضبط
ففي حداء بقى انت عارف بقى ما يعرفش الكلام ده الا الجماعة الفلاحين. لما يكونوا بيجمعوا الرز وبيضموا الرز ولا بيجمعوا القطن ولا الكلام ده. تبص تلاقيهم عمالين غنوا زي الحادي اللي بينشر الجمل. يقعد يغني ورا الجمل يقوم الجمل برضه يتسلى بالغناء. وهو الراجل كمان ماسك ديل الجمل وعمال ايه؟ يقول مواويل ورا الجمل
يقصد ايه؟ يسلي نفسه يعني. فالجماعة بقى اللي بيضموا بقى الغلة ولا بيضموا الرز ولا بيضموا اي محصول ولا بيجمعوا القطن ولا الكلام ده. يقعدوا يغنوا علشان ايه يخففوا الايه المسألة عليهم يعني
الصحابة لما شافوا النبي عليه الصلاة والسلام عمال يشيل معهم الكلام ده. قالوا نحن الذين بايعوا محمدا على الجهاد ما بقينا ابدا فقام رادد عليهم برضه كافأهم قال اللهم لا عيش الا عيش الاخرة. فاصلح الانصار والمهاجرة
فكأنه بيقول لهم اصبروا العيش على الحقيقة هو عيش الاخرة الدنيا دي كلها نكد في نكد يعني ما اعجب الا من راغب في ازدياده ما فيش نعمة الا وهي مكدرة
الدنيا انما نعم الجنة لا كدر فيها. انتهى العمل وانتهى الكدر وقاعد تتمتع بس فعايز يقول لهم لا لا تأسوا على ما فاتكم من الدنيا فهذا ليس بعيش. العيش على الحقيقة اذا دخلت الجنة
فالامام البخاري علشان يعمل لك تقابل في الصورة وتعرف ان العيش فعلا هو عيش الاخرة قام موري لك قدر الدنيا اللي انت زعلان عشانها ومضيع الاخرة عشانها عشان الصورة تبان
اذا كان العيش على حقيقة وعيش الاخرة انا هوريك الدنيا دي قدرها هي. فعقد الباب الثاني لبيان قدر الدنيا ولزلك احسن جدا رحمة الله على ابي عبدالله احسن جدا في وضع هذا التبويب بعد ذاك التبويب
وجاب حديس سهل بن سعد السعيدي موضع صوت احدكم في الجنة خير من الدنيا وما فيها لسه النهاردة واحد بيكلمني آآ عن بنتكلم بقى عن يعني ايه الغلو العقارات والكلام ده يعني كلام جاب الموضوع ده
وان العقارات ارتفعت جدا جدا وبتاع والكلام ده فانا بقول له يعني انت متصور مسلا اغلى متر آآ في القاهرة مسلا قال لي فيه اغلى متر في القاهرة والله طبعا انا ده راجل مش متخصص ولا انا متخصص. يعني ممكن واحد من الجماعة اللي هم بيلعبوا بالمليارات يدحك علينا دلوقتي لما ايه؟ لما نقول
اغلى متر قد كده قال لك اغلى متر خاف في مجمع التحرير. فيه حتة فاضية كده والكلام ده. اغلى متر خمسة وتلاتين الف دولار خمسة وتلاتين الف دولار ده بيقول اغلى متر يعني. طبعا انا معتقد ان فيه اماكن اخرى تفوق
في القاهرة مسلا فضلا عن غيرها يعني قدام الحرم النبوي ولا الحرم المكي المتر ما تقولش حاجة حاجة ضخمة يعني ده دي انا زي ما قلت لكم المرة اللي فاتت هات بقى الة حاسبة واقعد احسب بقى
اقعد احسب بقى شوف الحي ده بكام والقاهرة بكام ومصر بكام والوطن العربي وشف العالم بكام والكلام ده النبي عليه الصلاة والسلام يقول موضع صوت احدكم الصوت اللي هو العصاية
عصاية تقول كده خلاص زي الاصبع كده في يعني حجمها وطولها مسلا زي الايد لما تحط هذا الصوت في الجنة كده اهو الموضع ده زي ما انا قلت لكم قبل كده لا تعرف تحط رجلك عليه
موضوع الصوت ولا تعرف تبني عليه دار ده خير من الدنيا وما فيها فرجل يضحي بالجنة وما فيها لدنيا لا يملكها. ما دا العجيب في الموضوع يعني يا ليته يملك الدنيا
يا ليته ضحى بالجنة مش بموضع صوت ضحى بالجنة كلها مش بموضع صوت يا ليته كان يملك الدنيا لكن الواقع انه لا يملك لا الدنيا ولا يملك البلد اللي هو فيها ولا يملك لا نص البلد ولا
البلد ولا عشر معشار البلد يعني واحد لو له في مصر مسلا عشر تلاف ميت الف فدان كلها مباني وكلها على النيل وكلها على المش عارف ايه. خليه ياخد مليون فدان
هو كده ملك البلد لأ ما ملكش البلد فلو سلمنا ان انسانا يملك الدنيا كلها يبقى يضحي بالجنة كلها. ده بيضحي بموضع صوت وموضع السودا خير من الدنيا وما فيها. طب انا هقول لك
حديث رواه عبدالله بن مسعود كما في صحيح مسلم ورواه المغيرة ابن شعبة في صحيح مسلم ايضا. ورواه ابو سعيد الخدري في صحيح مسلم ايضا ورواه آآ الامام البخاري ومسلم من حديث ابي هريرة رضي الله عنه وحديث ابي سعيد ايضا
اخر واحد هيطلع من النار يدخل الجنة ده يطلع ايه؟ وملكه قد ايه في حديث ابن مسعود رضي الله عنه ان رسول الله صلى الله عليه وسلم قال اخر رجل
يخرج من النار اللي هو بعد ما يطلع من النار اعاذنا الله واياكم منها يذبح الموت كما في الصحيحين حديث ابي هريرة يؤتى بالموت ككبش املح له قرنين وضخم كده وكويس
كبش املح بين الجنة والنار فيذبح الموت الكلام ده بعد اخر واحد يخرج من النار ويدخل الجنة فلا يبقى في النار الا اهلها الذين هم اهلها مش هيطلع منها حد
بعد اخر واحد مات ده يذبح الايه؟ الموت ككبش املح ثم ينادي مناد يا اهل النار خلود لا موت بعد اليوم ويا اهل الجنة خلود لا موت بعد اليوم يزداد هؤلاء حسرة
ويزداد هؤلاء سرورا ده بعد ما الراجل ده يطلع اخر واحد يطلع من النار يدخل الجنة يخرج من النار زحفا فاذا خرج التفت الى النار وقال تبارك الذي نجاني منك
لقد اعطاني الله شيئا ما اعطاه احدا من الاولين ولا الاخرين. طبعا ما يعرفش ان في ناس سبقوه وناس متمتعين والكلام ده فترفع له شجرة تحت الشجرة دي ميه وانت عارف ان المية اهل النار
يقولون اهل الجنة افيضوا علينا من الماء او مما رزقكم الله نفسهم يشربوا مية لانه بياكل حنظل وياكل غسلين والغسلين ما تقوليش بقى لا المش ولا الشطة ولا الكلام ده هيموت
هيولع عايز يبلع عايز يطفي النار اللي جوة من الحنظل والغسلين والصديد والقيح وعصارة اهل النار مش لاقي اكل ياكل يشرب صديد وياكل حنظل وغسلين هيموت عايز مية عشان يبلع
ربنا عز وجل قال ايه؟ وسقوا ماء حميما فقطع امعاؤهم يشرب مية مغلية في جهنم. مش مغلية على نار عادية. مغلية في جهنم المية الباردة دي بالنسبة لهم دي حاجة حاجة غاية المنى انه يشرب نقطة ميه
فده خرج من النار لسة خارج من النار لا شجرة يعني في ظل ظل وده خارج من النار مشوي ولقى مية تحت الايه تحت الشجرة حصل له زي لوسة مش مصدق الموضوع
اول ما شافها قال ربي ادنني من هذه الشجرة فلأستظل بظلها واشرب من مائها فقال الله عز وجل له لعلي لو ادنيتك منها تسألني غيرها. قال لا. لا اسألك غيرها
فيدنيه يقعد في الضل انت خارج من جهنم يقعد في الضل ويشرب مية فترفع له شجرة هي احسن من الاولى فيقول ربي ادنني من هذه الشجرة فلستظل بظلها واشرب من مائها
فيقول الله عز وجل الم تعطني عهودك ومواثيقك الا تسألني غيرها يقول عليه الصلاة والسلام وربه يعذره لانه يرى ما لا صبر له عليه فيقول له لعلي ان ادنيتك منها تسألني غيرها. يقول لا لا اسألك غيرها
فيدنيه وربه يعذره لانه يرى ما لا صبر له عليه فلما يوصل الشجرة التانية ترفع له شجرة هي احسن من الاولى يقول ربي ادنني من هذه الشجرة فلاستظل بظلها واشرب من مائها
وقال الم تعطني عهودك ومواثيقك الا تسألني غيرها وربه يعذره لانه يرى ما لا صبر له عليه فلما يقربه من الشجرة تفتح له ابواب الجنة نشوف بقى اهل الجنة منعمين
اخوانا على سرر متقابلين. ما فيش واحد قفاه للتاني قاعدين في وش بعض هي دي المحبة ما هو انت لما تزعل من واحد بتدي له قفاك تدي له ضهرك. عشان مش عايز تشوف خلقته
لكن دول بيحبوا بعض ومتمتعين ببعض ومش عايز اي واحد يفارق وجه اخيه الاخوان بقى ونزعنا ما في صدورهم من غل ما عدش بقى لا غل ولا عاد الكلام ده
فشايفه متمتعين يتضاحكون والكلام ده وهو قاعد لوحده قال رب ادخلني الجنة فادخل قال الله عز وجل ادخل الجنة ولك مثل الدنيا. لك مثل الدنيا دنيا ده انا اتخانقت مع اخويا على متين متر
دا انا قطعت الارحام واكلت اللي عملته وعملت معارك عشان خاطر فيلا ولا عشان خاطر بيت ولا عشان خاطر شقة الدنيا فما صدقش ودان قال اتستهزأ مني وانت رب العالمين
ما صدقش فضحك ابن مسعود رواه الحديث وقال الا تسألوني مما ضحكت قالوا مما ضحكتم قال من ضحك رسول الله صلى الله عليه وسلم لما ذكر هذا ضحك فقال للصحابة الا تسألوني مما ضحكت
قالوا مما ضحكت يا رسول الله؟ قال من ضحك رب العزة لما قال له الرجل اتستهزأ مني وانت رب العالمين وقال الله عز وجل له اما اني لا استهزئ بك
ولكني على ما اشاء قادر في طريق اخر لابن مسعود في مسلم الحديث عبيدة ابن عمرو الحديث السياق اللي فات ده حديث سياق انس ابن مالك رضي الله عنه عن ابن مسعود رضي الله عنه. التاني ابن آآ مسلم روى من سياق اخر. قال له ادخل الجنة ولك عشرة امثال
عشر امثال للدنيا ده اخر واحد يدخل يخرج من النار يدخل الجنة. اخر واحد طبعا سبقه ان ركع السجود واهل الديانة والكلام ده. اللي هم بقى واذا رأيت ثم رأيت نعيما وملكا كبيرا
اللي يسمع الاحاديث دي يصبر على هجير الدنيا لا يقاتل على شيء فيها يضيع الجنة منه انا بستغرب والله العالم اللي معبيين الدنيا في كرشهم ومش شبعانين ابدا. لا يشبع ابدا رجل شرب من الماء المالح
والدنيا ميتها كده كل ما يدخل له حاجة عايز غيرها. عايز غيرها لا يشبع وانا مش فاهم هيسيب ده لمين؟ هيسيب ده لمين عمال ينهب في كل مكان عمال ياخد ويسرق وينهب وكوش وحطه في كرشه
لمين هتحط الكلام ده لمين ؟ هتقف يوم القيامة تسأل عن كل فلس انت كسبته ووضعته في جيبك وتسيبه لمن لا يذكرك ولا يترحم عليك ولو ترحم عليك ما قبل منه
لان هتلاقيه برضو فاسق هو كمان بتاع دنيا الشهوات وكلاه. هو كمان والنبي عليه الصلاة والسلام اشترط الصلاح في قبول الدعوة. كما قال عليه الصلاة والسلام في الحديث الذي رواه مسلم. حديث ابي هريرة رضي الله عنه
اذا مات ابن ادم انقطع عمله الا من ثلاث. من ضمن التلاتة دول ولد صالح يدعو له ما قالش ولد يدعو له لان الولد الفاسد لا يلتحق بابويه خسره ابوه في الدنيا قبل الاخرة
ليه قبل الاخرة ان ربنا عز وجل قال والذين امنوا واتبعتهم ذريتهم بايمان فاشترط الايمان الحقنا بهم ذريتهم وما التناهم من عملهم من شيء كل امرئ بما كسب رهين حديث ابي هريرة
في الصحيحين من حديث عطاء بن يزيد بعد ما يعني اول الحديث اللي هو آآ في رؤية الله عز وجل يوم القيامة واننا نرى ربنا يوم القيامة اللهم ارزقناها يا رب
آآ ذكر آآ النبي عليه الصلاة والسلام قال فاذا فرغ الله عز وجل من القضاء بين العباد اذا رجل يكبو مرة يمشي مرة ويكبو مرة. يكبو يعني يقع على وشه
وتسفعه النار مرة تلفحه وهو يقول اللهم اخرجني من النار فقد قشبني ريحها واحرقني ذكاؤها الزكاء شدة اشتعالها خشبان ريحها يعني غير جلده لما النار قامت جاية عليه كده لفحة نار عليه قامت مسوداه
غيرت جلده خشباني ريحها واحرقني ذكاؤها فاخرجني منها فقال الله عز وجل له لعلي ان اخرجتك تسألني غيرا قل لا وعزتك لا اسألك غيرها خرج من النار رفعت له شجرة
برضو قال ربي ادني من هذه الشهوة زي حديث ابن مسعود فكل ما يقترب من شجرة يشرب من مية ترفع شجرة تاني احسن منها فيطلب انه يروح فيقول الله عز وجل له ما اغدرك يا ابن ادم
او لم تعاهدني على الا تسألني عن شيء بعد ذلك ويفضل يقربه يقربه لحد ما يدخل اول ما يدخل الجنة تحس انها مليانة في بعض طرق الحديث قال ربي وجدتها ملأى
الدنيا زحمة فيها. الجو زحمة يعني ما فيش مكان قال ادخل الجنة اترضى ان ان يكون لك مثل ملك ملك من اهل الجنة من اهل الدنيا قال رضيت قال رضيت
شوف لما يدخل بقى الجنة ابو هريرة قال ايه عفوا آآ ملك ملك من اهل الدنيا هذا ليس حديث المغيرة ابن شعبة. انما حديث ابي هريرة انه النبي صلى الله عليه وسلم
حكى عن رب العزة عز وجل انه قال لك مثل الدنيا قال تستهزئ مني او تسخر بي وانت رب العالمين قال اما اني لا استهزئ بك عطاء بن يزيد بيقول
فلما وصل ابو هريرة الى هذا الموضع وكان ابو سعيد الخضري جالسا في المجلس لا يرد على ابي هريرة شيئا من حديثه حتى قال ابو هريرة ادخل الجنة ولك مثل الدنيا
وقال ابو سعيد اشهد لسمعت رسول الله صلى الله عليه وسلم يقول ادخل الجنة ولك عشرة امثالها عشرة امثال الدنيا حديث المغيرة ابن شعبة في صحيح مسلم عن النبي صلى الله عليه وسلم قال
سأل موسى عليه السلام ربه عز وجل يا ربي من ادنى اهل الجنة منزلة ادنى اهل الجنة اخر واحد اه يعني مش عايز اقول افقر واحد في الجنة عشان يعني اللفز ده فيه نزر لان انا برضو بعض الناس بيقولوا كده. لأ اقل ملك
لانسان في الجنة يسأل عنه موسى عليه السلام ربه عز وجل قال رجل يخرج من نار يدخل الجنة اللي هو الرجل اللي احنا حكينا حكايته ده فلما دخل الجنة قال الله عز وجل له اترضى ان يكون لك
مثل ملك ملك من اهل الدنيا قال رب رضيت فقال له لك مثله ومثله ومثله ومثله اربع مرات حتى اذا قال في الخامسة ومثله قال رب رضيت. كفاية قوي كده قد الدنيا خمس مرات
فقال الله عز وجل له تمنى قل اللي في نفسك اللي يخطر على بالك قوله فجعل يتمنى وانت عارف بقى لما يكون بقى واحد في الدنيا هيعرف ايه في الجنة يعني
ده ما يعرفش الدنيا الا حاجات بسيطة اللي هو كان عايش فيها يعني اي واحد فينا قلقان مهما اوتي من العلم ما يعرفش يعد اللي في الدنيا انما يعد اللي شافه بعينيه
الذي وقع تحت الحواس هو ده بس اللي يعرفه لما انا اقول لواحد تمنى قول اللي نفسك فيه. ما يعرفش يقول كل اللي في الدنيا. هيقول للي يعرفه بس فده رجل كان في الدنيا
وواضح انه محروم يعني ما كانش لا ماء لا له ملك في الدنيا ولا الكلام ده. واحد من ضمن الناس كان منهمكا في عمل المعاصي لحد ما نزلت به المعاصي بقى اخر بني ادم يخرج من النار ويدخل الجنة
فبعد ما بقى له خمس اضعاف ملك رجل من اهل الدنيا ربنا عز وجل قال تمنى اتمنى اللي نفسك فيه قعد يتمنى وفي الاخر مش فاكر فيذكره الله عز وجل. يقول له ومن كذا
يقولوا ايوة ويبقى من كذا. يقولوا ومن كذا؟ يقولوا ايوة كمان ومن كذا. ما هو مش عارف حاجة. عايز حد يمليه ومن كذا ومن كذا ومن كذا. الله عز وجل هو اللي بيمليه. هو اللي بيقول له
ومن كذا ومن كذا كل ما يقول ومن كده يقول له ايوة. من كذا حتى اذا انقطعت به الاماني خلاص ما عادش في دماغه اي حاجة قال ولك وعشر امثاله معه
ده ادنى واحد الجماعة اللي مضيعين الاخرة عشان الدنيا هتسيبها مش هتاخدها في قبرك؟ وحتسأل عن كل شيء كسبته بيدك وضحيت يا مسكين بالجنة كلها مع ان موضع صوت في الجنة خير من الدنيا وما فيها لو كانت لك الدنيا وما فيها
ده اخر واحد اخر واحد امال اعلى واحد بقى يطلع ايه بقى فموسى عليه السلام قال يا ربي فاعلاهم ازا كان ده ادنى واحد وله كده. اعلاهم وقال الله عز وجل له
اولئك الذين اردت يا سلام هم دول عبادي هؤلاء هم عبادي غرست كرامتهم بيدي غرست كرامتهم بيدي وختمت عليها فلا عين رأت ولا اذن سمعت ولا خطر على قلب بشر
اللهم اجعلنا منهم قال ومصداق ذلك في في كتاب الله عز وجل الا تعلم نفس ما اخفي لهم من قرة اعين جزاء بما كانوا يعملون اولئك الذين اردت يعني يعني
يغرس الله عز وجل بيده دول اولياؤه اللي هم عاشوا حياتهم كلها يتعبدون بلا اله الا الله محمد رسول الله عملوها منهج حياة ما كانت كلمة تقال انما ترجموها لواقع
عملي نظروا الى ما يحبه الله فتفانوا فيه والى ما يبغضه الله فابغضوه نعم الجنس هذه الطائفة التي يقول الله عز وجل اولئك الذين اردت غرزت كرامتهم بيدي وختمت عليها
فلا عين رأت ولا اذن سمعت ولا خطر على قلب بشر اعظم نعيم في الجنة هو رؤية الله عز وجل لا اكل ولا شرب ولا الكلام ده هذا اعظم نعيم في الجنة
رؤية الله عز وجل يبقى لما عايزين نحسبها صح يعني يبقى موضع صوت احدكم في الجنة خير من الدنيا وما فيها اضحي بالجنة كلها وانا لا املك الدنيا انا مش فاهم يعني اللي بيعرف يحسب واحد واحد يساوي اتنين ازاي حسبها يعني
كيف اخفق في الصفقة الرابحة واعمل عقله فيما لا يفيده الا اياما معدودات اللي هي ايام الدنيا بس ونسأل الله تبارك وتعالى ان يبصرنا ومن يهن الله فما له من مكرم
ووقوف المرء بقدميه على درب الهدى نعمة اجل نعمة هي نعمة الهدى نعمة نعمة الاستقامة الانحراف مكلف ثمنه غالي الفاتورة بتاعته غالية جدا في الدنيا وفي الاخرة النصوص فيها قاطعة
فاسأل الله تبارك وتعالى ان يجنبنا واياكم الزلل وان يغفر لي ولكم والوقت المتبقي ناخد فيه بعض الاتصالات بس انا يعني آآ ما معيش قلم يا ريت اخونا عبد الحميد يبعت لي قلم حتى اكتب
الاسئلة. نعم السلام عليكم. وعليكم السلام ورحمة الله وبركاته. ازيك يا بيسه؟ الحمد لله. حضرتك منور قناة النبي. الله يحفزك طب بالمناسبة الجميلة اللي حضرتك اتكلمت فيها عن الاحاديس الكازبة والاحاديس الصادقة طبعا يعني انا مش هلاقي مناسبة احسن من كده اسأل فيها حضرتك السؤال اللي انا عايزة اسأله ده. نعم
حضرتك في حديس عن رسول الله صلى الله عليه وسلم. هم. بيقول اه ازا علا ماء الرجل ماء المرأة اسكرت وازا علا ماء المرأة ماء الرجل اتت بانثى. هم. فهل
الحديس ده صحيح وكنا ان احنا ناخد بالاسباب في حديس زي دوت حرام ولا ولا لأ ؟ بس لأ لأ. ومتشكرة قوي. ماشي ماشي بارك الله فيك. نعم السلام عليكم ورحمة الله
سلام عليكم. سلام عليكم. وعليكم السلام ورحمة الله وبركاته. سلام عليكم. وعليكم السلام ورحمة الله نعم انا سامع. ايوة يا شيخ. نعم ازي حضرتك؟ الحمد لله. ازاي حضرتك؟ الحمد لله
طيب يا شيخة انا عايزة اسأل حضرتك على حاجة. نعم بس معلش وطي التليفزيون عندك. حاضر اوطي التليفزيون. نعم. وطي التليفزيون. بص حاضر. بص يا شيخ انا كنت مخطوبة واتسبت
اختي كانت متجوزة. هم. واتطلقت واتطلقت والناس بتتكلم علينا في الشارع كتير وبتتكلم علينا في الدنيا يقعدوا يقولوا لنا انتم اطلقتوا ليه واتخطبتوا ليه؟ مم عايزة حضرتك معلش بعد ازن حضرتك تدعي لنا شوية وتقول للناس ديت ارحموا شوية عشان هم بيزلمونا كتير والله. ايوة. وبيقعدوا يقولوا لامي كلام وحش
واحنا اتنين يتمى والله وامي قاعدة عمالة تعيط اهي والدتي. نعم. فعايزة حضرتك تدعي لنا بعد ازن حضرتك. ان شاء الله. افهم ان شاء الله. افهم ربنا متشكرين جدا. اسأل الله ان ييسر امركم
السلام عليكم السلام عليكم. وعليكم السلام ورحمة الله. ازيك يا شيخ ابو اسحاق؟ الله يحفزك. كل عام وحضرتك طيب. وانت طيب. والله يا شيخ بعد ازن حضرتك. نعم في حاجة بس كده ربنا يكرمك يا رب يعني ايه احب انك انت حضرتك يعني توضحها للناس كلها. نعم
الواحد بيشوف في بعض الاحيان اقامة المساجد واقامة المآذن العالية عليها جامدة اوي. هم. مكلفة لتمنها المسلمين والارامل واليتامى والفقراء والمساكين مش اولى بالحاجات دي. هذه الاشياء لا تسمن ويركبن من جوع. هم. يعني ربنا سبحانه وتعالى بيقول لك وان طهرا بيتي
مش زينا يا ريس كل التكاليف دي كلها مش المسلمين اولى بها. نعم. نوضح للحاجة ديت ربنا يكرمك لان والله الواحد بيعرف حالات هي اولى بالفلوس اولى بالانفاق ده كله من المآذن دي اللي بترفع. هم. وما لهاش اي لازمة خالص. ربنا اكرمنا بالمكبرات وربنا اكرمنا بالاشياء اللي بتوصل الاذان
لكن المآذن المسلمين بايه؟ جزاك الله خيرا يا شيخ الله يخليك. الله يحفظك. نسألك الدعاء ان شاء الله. الله يحفظك بارك الله فيك لا لا معلش ده خل اتصالاتك ماشي ماشي تلاتة اربعة كده
نعم السلام عليكم ورحمة الله. وعليكم السلام ورحمة الله وبركاته. نعم ازيك يا شيخ؟ الله يحفزك. ربنا يبارك فيك. وفيك يا مبارك. جزاك الله خيرا. امين يا رب لو سمحت يا شيخ انا عايز اسأل بس عن ازكار المساء تتقال امتى بالزبط الله يبارك فيك. نعم
طيب حاضر نعم السلام عليكم ورحمة الله السلام عليكم. السلام عليكم ورحمة الله وبركاته. وعليكم السلام ورحمة الله وبركاته. جزاك الله خيرا يا شيخ. الله يحفزك. ويجعله ان شاء الله في ميزان حسناتك. يا رب
بقول لك آآ حضرتك آآ بالنسبة للاحاديث اللي حضرتك بتقرا آآ او التحدث عن سيرة الرسول صلى الله عليه وسلم. هم انا فاكرة كده من عشرين سنة وانا في المدرسة حكاية العنكبوت والحمامة. مم. وساعة ما الرسول صلى الله عليه وسلم كان في الغار. مم. فمش عارفة
قالوا لي لأ ده حاجات مكزوبة. هم. يعني انا عايزة اعرف ايه هو السبب الحقيقي انتشار الاحاديث الضعيفة او النقل عن سيرة الرسول صلى الله عليه وسلم. نعم. غير الحقيقة يعني
ومعلش لي سؤال تاني. نعم. اه ان الحديس اللي بيقول اه سبعة يزلهم الله لا ظل الا ويله. هم. يعني آآ آآ رجل قلبه معلق بالمساج. هم. واحنا عارفين ان الصلاة الاقامة واجبة على الرجال عشان
في المسجد يعني. فانا انا دلوقتي ان شاء الله احافز على المكان او وقت الصلاة. هاخد الاجر اللي في الحديس ان شاء بازن الله اطمع في رحمة ربنا يزلني. وجزاك الله خيرا يا شيخ. سلام عليكم. عليكم السلام ورحمة الله
نعم طيب ماشي ماشي السلام عليكم ورحمة الله. السلام عليكم. وعليكم السلام ورحمة الله. فضيلة الشيخ ابو اسحاق. انا ابو اسحاق بس. كيف حالك سيدنا؟ الله يحفزك احبك في الله. احبك الله. جزاك الله خيرا
والله بدي اسألك يا شيخ عن الحديث الله يجزيك خير. نعم تفضل لا تمرضوا لا تتمرضوا فتمرضوا ولا تحفروا قبوركم فتموتوا. اي نعم. مش كده؟ اي نعم. مم طيب. اه سؤال ثاني بالله لو سمحت. نعم
اه قيام الليل احنا بنقوم الليل واحنا طيب واحنا قاعدين آآ وانت جالس يعني؟ اي نعم. مم ايه سؤالك ما سؤالك السؤال اللي فينا يعني يجوز؟ اه يعني هل يجوز يعني الصلاة جالسا
مع مع القدرة على القيام يعني انت بس ممكن مستطيع للقيام ولكن تصلي جالسا تقصد هذا؟ نعم سيدي. نعم حاضر والله يحفظك. بارك الله فيك. شكرا لك حياك الله الله المستعان
آآ بالنسبة لسؤال الاخت عن اه حديث النبي صلى الله عليه وسلم اذا علا ماء الرجل ماء المرأة آآ كان الشبه الرجل واذا علا ماء المرأة ماء الرجل كان الشبه للمرأة
آآ وفي طبعا لفظ اخر اذا سبق ماء الرجل ماء المرأة كان الشبح للرجل واذا سبق ماء المرأة ماء الرجل كان الشبه للمرأة هذا حديث صحيح آآ وعلى بمعنى سبق
يعني يعني كلا اللفظان كلا اللفظين ايه يفسر احدهما الاخر آآ وطبعا دي دي ما فيش آآ يعني مسألة الشبه ينزع الى اخواله او ينزع الى اعمامه احد اسباب هذا الحديث وده طبعا فيه قصة
مع عبد الله بن سلام الحبر اليهود لما جاء للنبي صلى الله عليه وسلم وسأله عن مثل هذا فقال له النبي صلى الله عليه وسلم هذا فقال اشهد انك نبي لان هذا لا يعرفه الا نبي
آآ الاخت بقى اللي بتتكلم عن آآ انها كانت مخطوبة وفسخت خطبتها وكان لها اخت طلقت يعني والناس بيتكلموا لماذا فسخت الخطبة لماذا طلقت المرأة آآ يعني من حسن اسلام المرء تركه ما لا يعنيه
وبالمناسبة هذا حديث ضعيف حسن اسلام المرء تركه ما لا يعنيه مع شهرة الحديث ومع ان بعض العلماء المتأخرين زي النووي رحمه الله وغيره حسن الحديث ولكن علماء الحديث الكبار
اللي هم بقى شغلتهم بقى الحديث اعلوا هذا الحديث بالارسال يعني هو انما يصح كما رواه مالك وغيره يصح عن علي ابن الحسين عن النبي صلى الله عليه وسلم مرسلا
هذا هو الصحيح في هذا الحديث احنا بنقول من حسن اسلام المرء تركه ما لا يعنيه ويعني مسألة آآ الطلاق مسألة الفسخ الخطبة والكلام ده. هذا كله بقدر الله سبحانه وتعالى
ورب محنة جاء من خلفها منحة يعني احيانا آآ المرأة تطلق من انسان فتتزوج من هو افضل منه بمراحل ولا شك ان طلاقها الاول ساءها وساء اهلها وممكن تكون المرأة بتتحايل على الرجل. وتقول له انا اشتغل خدامة. بس لا تطلق. يصر ويطلق
فيبقى مكسورة وحزينة على انها فقدت حياتها وفقدت استقرارها والكلام ده اهو وعادة المرأة التي تطلق في اسناء الطلاق بتبقى زي العامية بالزبط واهلها واهلها ايضا كالعميان زي الحرب اول ما الحرب تشتعل بتبقى فتية
حتى اذا انتهت الحرب ولت عجوزا شمطاء مكروهة الشم والتقبيل كل بني ادم يعيش بقى محنته لوحده المرأة اللي بتطلق تعيش حياتها. كل بني ادم في حياته. وهي اللي تحمل العبء كله لوحدها
بس مش هتكتشف القصة دي الا بعد مدة فانا بفترض واحدة اهوت عايزة تعيش وحاولت انها تعيش والراجل عمال يطلق وهي بتبوس رجله عشان تعيش باي وضع ابى طبعا ده الطلاق بالنسبة لمسل هذا الصنف آآ عظيم وكبير وجسيم
يقوم يقدر ربنا سبحانه وتعالى انها تتزوج من هو افضل منه. بل شراك نعله افضل من زوجها الاول طيب هي كان ممكن توصل للخير ده لولا انها مرت بهذه المصيبة
رب محنة ولدت منحة المسألة كلها تحتاج الى الرضا الصبر والرضا ونعلم ان كل شيء مكتوب حتى العجز والكيس كما قال صلى الله عليه وسلم العجز خدوا واحد مغفل كده ما لوش في الدنيا وحساباته ضعيفة ودماغه ضعيف والكلام ده مكتوب
والكسل والزكاء الفهم والكلام ده ده مكتوب وده مكتوب ارض بما قسم الله لك تكن اغنى الناس واحنا بنقول للناس اللي بتكلمه ان ان الله عز وجل قال ما يلفظ من قول الا لديه رقيب عتيد. حتى الكحة
حتى الضحكة حتى الهمسة مكتوبة في الكتاب ما لهذا الكتاب لا يغادر صغيرة ولا كبيرة الا احصاها ووجدوا ما عملوا حاضرا ولا يظلم ربك احدا فلما تقعدوا تتكلموا وتقرضوا اعراض الخلق
انتم الخسرانين النبي عليه الصلاة والسلام قال في هذا الجنس المتعدي كما في حديث ابي هريرة في صحيح مسلم اتدرون من المفلس قالوا المفلس فينا ما الذي نار له ولا درهم؟ قال المفلس رجل اتى بصلاة وصيام وزكاة وحج وصدقة الى اخر اعمال البر
لكنه اتى وقد شتم هذا وضرب هذا وسفك دم هذا. فيأخذ هذا من حسناته وهذا من حسناته. فاذا فنيت اخذ من سيئاتهم ثم طرحت عليه ثم طرح في النار وقال صلى الله عليه وسلم ان اكثر ما يدخل الناس النار الاجوفان
الفم والفرج ورأى عمر بن الخطاب رضي الله عنه ابا بكر رضي الله عنه وقد اخذ بلسانه وقال ان هذا اوردني الموارد ورطني يعني والذي يقول هذا ابو بكر رضي الله عنه
اه انا اوصي بقى الجماعة الالماني اتكلموا في اعراض الخلق ان يتقوا الله تبارك وتعالى وهم لهم اعراض وهم كمان والجزاء من جنس العمل انتم بتتكلموا في اعراض الناس هيبقى فيه ناس يتكلموا في اعراضكم باسوأ مما تتكلمون في اعراض الناس
وهذا من تمام العقوبة. لكن كما يقول ابن الجوزي لا يحس بوخزة الابر مبنج. طالما سكران ومغفل ومش عايز يفوق زي المتبنج بالظبط ادي له ابرة ما يحسش بها كذلك الانسان المغفل يعني
الاخ اللي هو بيقول بالنسبة لاقامة المآذن والكلام دهوت اه انا معه في ذلك. الحقيقة اه نحن اسرفنا كثيرا في رفع المآذن وفي تشييد المآذن وفي يعني تزيين وزخافة المساجد. وبيظن الفاعل ان دي
قربة الى الله عز وجل في حين ان الذين يريدون المسجد ويصلون ممكن يطلع الواحد من الصف مش لاقي ياكل ممكن الواحد يدخل في الصف وهو مريض مرض مرضا عضالا
مش لاقي حد يجيب له الدواء ده برضه من سوء التصرف في المال. عشان كده احنا برضه هنتكلم لان احنا لسه لنا كلام كثير. لما ييجي حديث ابي ذر رضي الله عنه في كتاب الرقاق وصحيح مسلم
هلك المكثرون. هنتكلم عن المال وعن وظائف المال وكيف يوظف المرء ماله الاخت اللي بتتحدث ده عن يعني السيرة وانها قرأت بقى قصة العنكبوت والحمامة. الحقيقة قصة العنكبوت والحمامة دي اللي هي الحمامة اللي باضت على فم
والعنكبوت اللي عشش على آآ يعني آآ فم الغار هذا حديث ضعيف نعم انا اعلم ان بعض الحفاظ المتأخرين كابن كثير رحمه الله جود اسناده ولكن اسناده ضعيف وعلته ظاهرة. وطبعا كله
احد يؤخذ من قوله ويترك الا النبي صلى الله عليه واله وسلم اه وبتتكلم برضو سبعة يظلهم الله عز وجل في ظله يوم لا ظل الا ظله آآ رجل قلبه معلق بالمساجد فهي بتقول يعني ان قلبها يعني معلق بالمساجد فهل ممكن لو آآ حضرت بقى الصلوات والكلام دهوت
ممكن يكون لها مثل اجر الرجل؟ نقول نعم. وكلمة قلبه معلق بالمساجد آآ ممكن يعني يرد هذا الكلام حتى في المرأة التي لا تذهب الى المسجد لان عارفة ان الصلاة في البيت افضل
ولكن قلبها مع في المسجد ونفسها تروح المسجد لكن الذي صدها ان تذهب الى المسجد حض النبي صلى الله عليه وسلم النساء ان يصلين في اغمض مكان في بيوتهن. كما صح بذلك حديث النبي صلى الله عليه وسلم. يبقى
القلب معلق بالمساجد. وكلمة معلق بالمساجد زي القنديل. يعني انت عارف النجفة اللي بتكون موجودة في المسجد كأن الرجل لما دخل المسجد علق قلبه في المسجد زي النجفة وخرج الى الناس بلا قلب
الذي خرج الى الناس بلا قلب. ما يعرفش يعيش. لازم قلبه يبقى معه عشان يعيش طب قلبه فين ؟ متعلق في الجامع زي النجفة كده فلا يستريح الا اذا ترك الدنيا ودخل المسجد
مش عشان تعرف ان لان ده يعني ظل الله عز وجل يوم القيامة دي حاجة كبيرة جدا جدا فما يدخلش تحت ظل الرحمن تبارك وتعالى الا واحد عمل حاجة فريدة
حاجة نادرة مش حد يعرف يعملها هو ده بالوصف اللي انا بقوله ده. ساب قلبه في المسجد مش عارف يعيش في الدنيا برة بلا قلب يبقى لازم يرجع الجامع عشان قلبه يرجع له
المرأة اذا يعني آآ كان قلبها معلق فعلا بالمساجد. ولكن الذي منعها ان تخرج هو النص ايضا شف نحن نتحرك ما بين النصوص. ما فيش حد بيعمل حاجة بمزاجه يعني
يعني اسأل الله عز وجل اللي هو يعني ان يكتب لها آآ من الاجر ما تتمنى وفوق ما تتمنى حديث بقى اللي الاخ بيسأل عنه لا تتمارضوا فتمرضوا ولا يعني ايه تحفروا قبوركم فتموتوا هذا حديث منكر لا يصح
آآ وقبل ان اختم يعني آآ هذه الحلقة آآ انا اتصلت بي آآ اخت او امرأة يعني صار لها حادث مأساوي هي ارمل ابنها وهو سنه تلات سنين ونص سقط من البلكونة
واعمل الشرفة فصار جثة هامدة الا من النفس السمع لكن اصيب بشلل كامل لا يرى ولا يتكلم وامه بقى لها سنة ونص بتقاتل وعمالة تصرف عليه والكلام ده عشان يرجع اليه الاحساس مرة اخرى بازن الله
وده ابنها الوحيد ما عندهاش غيره آآ الحقيقة اتصلت بي وانا بيتصل بي مئات بل الوف لهم احوال كثيرة زي دي والحمد لله علاقتي بكثير من الدكاترة الحمد لله حسنة وجيدة
فبقدر ابعت الحالات اللي بتجيني على من اعرف من الاطباء اللي هم عندهم دين وعندهم عاطفة ويعني ممن احسبهم والله حسيبهم يبتغون وجه الله عز وجل بالكشف والكلام ده فالحقيقة انا المسألة دي هزتني جدا
وقررت ان انا اعرض المسألة دي آآ بحيس انا عايز اي الدكتور صاحب مستشفى خاص او صاحب مركز طبي او صاحب عيادة على اختلاف درجاتهم العلمية انا عندي حالات كثيرة جدا بس يا اخوانا الاطباء انا بصراحة باشعر بالحياة احيانا لما احيل حالات كثيرة على اطباء. يعني احيانا بعض اخوانا
ده اه يعني الحقيقة وانا اذكر بالخير الاستاز الدكتور مجاهد ابو المجد استاز الامراض الباطنية والسكر في جامعة المنصورة. الحقيقة هذا الاخ الفاضل مع برضو اخوة الله الكرام دكتور حازم النجدي والدكتور احمد عبدالله. ويعني برضو
بعض الدكاترة في المنصورة انا بصراحة تاعبهم اخر تعب كل حالة تيجي اودي على طول وهم يجروا يعني برغم النباهة العلمية اللي هم فيها ورغم المناصب الكبيرة اللي هم عايشين فيها والكلام ده الا ان لا
لم يتخلف واحد قط عن اي حلقة ابعتها ويمشي معي في المستشفى كأنه طبيب كأنه طبيب صغير ولا يفرطون الحقيقة. وعندي كثيرون يعني انا ذكرت هؤلاء على سبيل يعني المثال آآ على اساس اني برضه اعرف الدراجة ان برغم الدرجات العلمية
عندي جيش من الدكاترة ومع زلك مش مكفي الحالات انا الحقيقة اهيب بكل انسان من اخواننا سواء كان داخل مصر او خارج مصر عنده مستشفى خاص او عنده مركز طبي متطور او عنده عيادة او يستطيع انه يخفف الامراض واحنا عارفين الاوبئة داخلة بالجملة
كانها جيش جرار فشل كلوي فشل كبدي السرطانات اللي هي مكان يعني كل من عشرين سنة كان كل فين وفين على ما تشوف حالة سرطان الان في اطفال وفيه معهد السرطان وفيه حاجات مأساوية جدا جدا. وانا ارى هذا بعيني كل يوم. وطبعا كل هذا الحمل انا
احمله. طبعا ده كل حالة بتترك زلالا على قلبي يعني برضو آآ الست بيتأسر والانسان بيحزن والكلام ده. فانا عايز يعني يا اخوانا آآ اللي هم الاطباء جزاهم الله خيرا. اللي هم بهذه المثابة اللي انا قلتها
اختلاف الدرجات العلمية اي واحد يساعد انا يتصل باي رقم من الرقمين اللي على الشاشة موجود رقمين لهاتفين يتصل باي رقم من هؤلاء ويقول لي انا اسمي فلان وعندي المستشفى او العيادة او المركز الطبي في المكان الفلاني وانا على استعداد ان انا اتلقى اي مريض انت تبعته او قدر
من المرضى انت ممكن تبعتهم لان فيه بعض التخصصات انا ما اعرفش حد فيها. في هذه التخصصات او معرفتي ببعض الاطباء قليلة. يعني عندي خمس مسلا اطباء في تخصص لأ انا بكون في هذا التخصص محتاج مسلا تلاتين اربعين خمسين طبيب مائة طبيب
مسلا باكون محتاج ليه؟ لان الحالات التي تأتيني وانا عارف ان بقية المشايخ يتيم حالات كثيرة. انا عارف والامراض متفشية. واسأل الله عز وجل ان يقينا واياكم السوء بما شاء وكيف شاء. فانا عايز اي حد يعني آآ يتطوع لوجه الله عز وجل وسيجد هذا في الاخرة ان قصد وجه الله عز وجل. الطفل ده اللي هو اصاب جثة هامدة
والاحساس يعني انتهى لا هو يسمح فقط ويأخذ النفس. ما فيش اكتر من كده. اما بقية جسمه فمشلول. اذا كان الله عز وجل سيحييه سبب من الاسباب فانا عايز اي حد من اخواننا الافاضل جزاهم الله خيرا ان هو يتطوع ويحدد لي اللي هو عايزه. يعني يقول انا اتلقى حالة اتلقى حالتين اتلقى عشرة
واحد يفتحها لي على الاخر يقول لي اتلقى اي كم تبعته لي بشرط ان انا ممكن اعطيه امارة على الكلام دهوت انا ليس عندي اطلاقا يعني اه اي مانع ان انا ابعت له بالعكس يعني انا اشكره سلفا واسأل الله تبارك وتعالى ان يعني يبارك له وان يبارك له في صحته وفي ذريته
وصنائع المعروف تقي مصارع السوء. والله تبارك وتعالى اسأل ان يجعل الخير في هذه الامة الى يوم القيامة. والخير فعلا فيه الى يوم القيامة. والله تبارك وتعالى اسأل ان يجعل ما قلته وما سمعتموه مني زادا الى حسن المصير اليه. وعتادا الى يوم
القدوم عليه انه بكل جميل كفيل. وهو حسبنا ونعم الوكيل. وصلى الله وسلم وبارك على نبينا محمد. والحمد لله رب العالمين